ધ્રુવ ભટ્ટની ‘તત્વમસિ’ નવલકથા, કે જેના પરથી આ ફિલ્મ બનાવવામાં આવી છે એ વાંચ્યા પછી પોતાનામાં આવેલા પરિવર્તન વિષે તેઓ એક જ લીટીમાં વર્ણવે છે કે પોતે વ્યક્તિ તરીકે બદલાયા છે. તેઓ પોતાની ઈચ્છા વ્યક્ત કરતા કહે છે કે જો સમય અને સંજોગો મળશે તો ચોક્કસ તેઓ આખી નવલકથાને એક સીરીઝ તરીકે દર્શકો સમક્ષ લાવવા માંગે છે જેથી હૃદય પર પથ્થર મુકીને ‘રેવા’ ફિલ્મમાં ન લીધેલી ‘તત્વમસિ’ની ઘટનાઓ લોકો સમક્ષ આબેહુબ ઉભી કરી શકે.